吳善

吳善（），字元夫，號南洲，福建漳州府龍溪縣人，民籍，明朝政治人物。嘉靖壬戌進士，萬曆年間累官兩廣總督。

 生平 
嘉靖三十七年（1558年）戊午科福建鄉試第三十二名舉人。嘉靖四十一年（1562年）中式壬戌科會試第一百二十八名，二甲第十五名進士。授刑部主事，升江西司署郎中事主事，萬曆元年（1573年）恤刑廣東，多有平反。二年正月出爲廣西副使、永寧道兵備，六年四月升四川右参政，加按察使，七年十月補四川右參政、整飭建昌兵備兼管分巡糧儲，八年正月升廣西右布政使，九年八月升江西左布政使。萬曆十一年（1583年）三月，升應天府府尹，十一月以都察院右副都御史、巡撫廣西。十五年二月升南京工部右侍郎，六月出任兵部右侍郎、總督兩廣軍務、巡撫廣東地方，次年積勞卒於任內清乾隆《龙溪县志·卷之十六·人物二》：吳善，字元夫，嘉靖壬戍進士，授刑部主事。恤刑廣東，多所平反，擢永寧兵備。諸獞多反覆，乃夷其巢栅，列爲編民。建市廛，通鹽法，教樹藝，獞皆向化。以軍功擢按察使，歷廣西右布政、江西左布政。萬歷癸未，晉應天府尹，尋以副都御史巡撫廣西。時府江徭叛，平樂兵又告變，所在焚掠，議者謂宜姑綏撫之，善曰：“養驕寇如養疽，不治將潰。”遂躬率入險阻，平定之。詔加秩賜金，陞南工部侍郎。轉兵部，督兩廣軍務。值海南黎徭叛，遂以勞卒於官，加贈予祭葬，蔭一子。相傳殁時，署中有光如斗上出半空而滅云。。

 家族 
曾祖吳迪濃；祖父吳瑞哲；父吳章禹，母徐氏。具庆下。兄神、岱。

参考文献

S
Category:龍溪人
Category:明朝刑部主事
Category:明朝廣西按察司副使
Category:明朝四川布政使司参政
Category:明朝四川按察使
Category:明朝廣西右布政使
Category:明朝江西左布政使
Category:明朝應天府府尹
Category:明朝廣西巡撫
Category:南京工部侍郎
Category:明朝兩廣總督